ٹنڈا جھیل

ٹنڈا جھیل 
ٹنڈا ڈیم یا ٹنڈا جھیل ، ہک چھوٹا ڈیم تے ہک جھیل ویو پارک اے جیڑھا پاکستان دے صوبہ خیبر پختونخواہ دے ضلع کوہاٹ اچ واقع ہے ۔ ایہ ڈیم ٹنڈا جھیل توں نکلݨ والیاں نہراں دے ذریعے جرمہ ، ٹپی ، باقزئی ، دھودا ، شاہ پور تے ٻہوں سارے ٻئے پنڈاں کوں آبپاشی کیتے پاݨی فراہم کریندے ۔ ٹنڈا ڈیم نہ صرف علاقے کیتے پاݨی دا ہک اہم ذریعہ ہے بھل ایندی خوبصورتی وی قابل دید ہے ۔ 

ضلع کوہاٹ ، صوبہ خیبر پختونخواہ دا ہک اہم ضلع اے جیڑھا اپݨی منفرد جغرافیائی خصوصیات ، ثقافت تے تاریخ دی وجہ توں سڃاتا ویندا ہے ۔ اتھوں دے لوک عموماً محنتی تے روايتی ہن ۔ ایں ضلعے دی زمین کجھ حصیاں اچ پتھریلی وی ہے ۔ 

ٹنڈا ڈیم ، ضلع کوہاٹ اچ واقع ہے ۔ ایہ ڈیم کوہاٹ شہر دے نیڑے واقع ہے تے ایندے نیڑے دا علاقہ وی خوبصورت ہے ۔ 

ٹنڈا ڈیم دی تعمیر دا وݙا مقصد علاقے دے پنڈاں کوں آبپاشی کیتے پاݨی فراہم کرݨ ہئی ۔ ایندے علاوہ ، ایہ ڈیم کجھ حد تئیں تل وطنی لوکاں کیتے روزگار دا ذریعہ وی ہے ۔ 

ٹنڈا ڈیم کوہاٹ ضلعے کیتے ٻہوں اہمیت دا حامل ہے ۔ ایہ ڈیم نہ صرف پاݨی ذخیرہ کریندا اے بھل علاقے دی زراعت کیتے وی ٻہوں اہم ہے ۔ 

ٹنڈا ڈیم دی وجہ توں تل وطنی لوکاں دی زندگی تے وی ٻہوں اثر پیا ہے ۔ کجھ لوک مچھی پکڑ تے اپݨی روزی روٹی کمیندے پئے ہن ۔ ڈیم دی وجہ توں زراعت اچ وی بہتری آئی ہے ، جیندے نال تل وطنی لوکاں دی آمدنی اچ اضافہ تھیا ہے ۔